Այնուհետեւ Պոլթըն յայտարարեց, որ Միացեալ Նահանգները վերատեսութեան պիտի ենթարկէ մնացեալ բոլոր միջազգային համաձայնագիրները, Միացեալ Նահանգներու ինքնիշխանութիւնը պահպանելու համար: Աւելցնենք, որ Թրամփի նախագահութեան երկու տարիէն նուազ ժամանակամիջոցի մը մէջ, Միացեալ Նահանգները արդէն դուրս եկած է Իրանի միջուկային համաձայնագիրէն, կլիմայի միջազգային համաձայնագիրէն, Միացեալ Ազգերու կրթութեան, գիտութեան եւ մշակութային կազմակերպութենէն, սպառնացած է հեռանալ ՆԱԹՕէն, հեռացած է ՄԱԿի Մարդկային իրաւունքներու խորհուրդէն եւ կրճատած է UNRWA-ի (ՄԱԿի օգնութեան եւ աշխատանքներու գործակալութիւն) ֆինանսաւորումը, որ վերջին 70 տարիներուն ընթացքին մարդասիրական օգնութիւն կը տրամադրէր պաղեստինցի միլիոնաւոր գաղթականներու…